wannaphong/clean_thaiwikipedia huggingface dataset:
# วัลเทอร์ เชลเลินแบร์ค
วัลเทอร์ ฟรีดริช เชลเลินแบร์ค  เป็นเจ้าหน้าที่ในหน่วยชุทซ์ชตัฟเฟิลของนาซีเยอรมนี และเป็นหนึ่งในบุคลากรระดับสูงสุดในทบวงอำนวยความปลอดภัย (SD) และยังมีตำแหน่งเป็นหัวหน้าโดยพฤติการณ์ของฝ่ายข่าวกรองนอกแผ่นดินไรช์ภายหลังยุบหน่วยข่าวกรองอับแวร์ในปี ค.ศ. 1944

เดิมเขาเป็นสายลับสังกัดสำนักอำนวยความปลอดภัย (SD) ภายใต้การบังคับบัญชาของไรน์ฮาร์ท ไฮดริช จากการที่เขาพูดอังกฤษและฝรั่งเศสได้อย่างคล่องแคล่วทำให้ไฮดริชมักจะมอบหมายงานข่าวกรองต่างประเทศให้เขาเสมอ และกลายเป็นมือขวาของไฮดริช นอกจากนี้ ในปี 1941 เมื่อเอ็สเอ็สต้องการขยายพื้นที่ปฏิบัติการของหน่วยไอน์ซัทซ์กรุพเพิน ในแนวรบด้านตะวันออก เชลเลินแบร์คก็เป็นคนที่ไปคุยกับกองทัพเพื่อขอการสนับสนุนด้านการลำเลียง ซึ่งทำให้ไอน์ซัทซ์กรุพเพินสามารถสังหารหมู่ชาวยิวได้โดยรวดเร็วยิ่งขึ้น

แม้เชลเลินแบร์คจะเป็นผู้ใต้บังคับบัญชาของไฮดริชโดยตรง เชลเลินแบร์คผู้ชาญฉลาดเลือกที่จะส่งรายงานการข่าวกรองให้แก่ไฮน์ริช ฮิมเลอร์ ผู้นำสูงสุดเอ็สเอ็ส ก่อนส่งไปให้ไฮดริช ซึ่งทำให้เขาเริ่มได้รับความไว้วางใจจากฮิมเลอร์  และหลังจากที่ไฮดริชเสียชีวิตในเดือนมิถุนายน ค.ศ. 1942 เชลเลินแบร์คก็กลายเป็นบุคคลใกล้ชิดและผู้ได้รับความไว้วางใจที่สุดของฮิมเลอร์ ถึงขนาดที่ฮิมเลอร์แต่งตั้งเชลเลินแบร์คเป็นผู้มีอำนาจแทนเป็นการพิเศษ (Sonderbevollmächtigter)'' เขาได้รับยศนายกลุ่มตรี (เทียบเท่าพลจัตวา) ในปี 1944 ขณะมีอายุเพียง 34 ปี

หลังสงคราม เชลเลินแบร์คถูกจับกุมโดยกำลังสารวัตรทหารอังกฤษและถูกนำตัวขึ้นพิจารณาคดีที่เมืองเนือร์นแบร์ค เขาถูกตัดสินเมื่อวันที่ 9 พฤศจิกายน ค.ศ. 1949 ต้องโทษจำคุกเป็นเวลา 6 ปีฐานเป็นผู้สมรู้ร่วมคิดการสังหารเชลยชาวโซเวียต ซึ่งนาซีได้ว่าจ้างเชลยโซเวียตเหล่านี้ให้ทำปฏิบัติการเซฟเพลิง (Operation Zeppelin) อันเป็นปฏิบัติการลอบสังหารโจเซฟ สตาลินแต่ล้มเหลว
อ้างอิง
# ซีมอน ซีญอแร
ซีมอน ซีญอแร (25 มีนาคม ค.ศ. 1921 − 30 กันยายน ค.ศ. 1985) เป็นนักแสดงชาวฝรั่งเศสที่ได้รับการยกย่องให้เป็นหนึ่งในดาราภาพยนตร์ผู้ยิ่งใหญ่ที่สุดในฝรั่งเศส เธอกลายเป็นชาวฝรั่งเศสคนที่สองที่ได้รับรางวัลออสการ์ สาขานักแสดงนำหญิงยอดเยี่ยม จากการแสดงในภาพยนตร์เรื่อง รูมแอสเดอะท็อป (1959)

ตลอดอาชีพการแสดงของเธอ เธอได้รับรางวัลซีซาร์ 2 ครั้ง  รางวัลแบฟตา 3 ครั้ง  รางวัลเอ็มมี 1 ครั้ง และเสนอชื่อเข้าชิงรางวัลลูกโลกทองคำ 2 ครั้ง 

 ชีวิตช่วงแรก 
ซีมอน อ็องรีแย็ต ชาร์ล็อต กาแม็งแกร์ เกิดในวีสบาเดิน ประเทศเยอรมนี เป็นบุตรสาวเพียงคนเดียวในจำนวนสามคนของอ็องเดรและฌอร์แฌ็ต (ซีญอแร) กาแม็งแกร์ พ่อของเธอเป็นล่ามรุ่นบุกเบิกของสันนิบาตชาติ และเป็นทหารฝรั่งเศสที่เกิดจากครอบครัวยิว-โปแลนด์ ก่อนจะย้ายครอบครัวไปยังเนอยี-ซูร์-แซน ในเขตชานเมืองของกรุงปารีส ส่วนแม่ของเธอเป็นชาวฝรั่งเศสที่ศรัทธาในนิกายโรมันคาทอลิก

ซีญอแรเติบโตขึ้นในกรุงปารีส เธอได้ศึกษาภาษาอังกฤษ เยอรมัน และละตินขณะเรียนอยู่ที่นั้น หลังจากเรียนจบในระดับมัธยมปลายแล้ว ระหว่างนั้นฝรั่งเศสถูกเยอรมนียึดครองจึงทำให้เธอกลายเป็นความหวังของครอบครัวและถูกบีบบังคับให้ทำงานเป็นนักพิมพ์ดีดในสำนักพิมพ์ Les nouveaux temps ของฌ็อง ลูว์แชร์
# จดีเมนยา
จดีเมนยา  เป็นภาพยนตร์แนวชีวิตและสงครามของสหภาพโซเวียต กำกับโดย  Boris Ivanov และ Aleksandr Stolper นำแสดงโดย Boris Blinov, Valentina Serova และ Lev SverdlinRollberg p.668โดยภาพยนตร์ถ่ายทำที่นครอัลมา-อะตา คาซัคโซเวียต เนื่องจากสตูดิโอภาพยนตร์มอสฟีล์มได้ย้ายสตูดิโอไปยังอัลมา-อะตาเพราะสงครามโลกครั้งที่สอง

 นักแสดง 
  Boris Blinov รับบท Nikolai Yermolov
 Valentina Serova รับบท Lisa 
 Lev Sverdlin รับบท Misha Weinstein
 Mikhail Nazvanov รับบท Andrei Panov
 Nina Zorskaya 
 Yelena Tyapkina รับบท Mariya  
 Andrei Apsolon รับบท Gunner  
 Lyudmila Glazova
 Pavel Geraga รับบท Fedya  
 Andrey Martynov รับบท Partisan  
 Ekaterina Sipavina รับบท Pasha
# เจอรานิออล
เจอรานิออล  เป็นสารกลุ่มโมโนเทอร์พีนอยด์และแอลกอฮอล์ พบในน้ำมันดอกกุหลาบ น้ำมันตะไคร้หอมและน้ำมันพาล์มาโรซา  นอกจากนี้ยังพบในปริมาณเล็กน้อยในเลมอน ดอกเจอราเนียมและน้ำมันหอมระเหยอื่น ๆ ลักษณะเป็นน้ำมันใสถึงสีเหลืองอ่อน ละลายได้ในตัวทำละลายอินทรีย์ มีกลิ่นคล้ายกุหลาบ นิยมใช้ในการทำน้ำหอมและแต่งกลิ่นรสชาติ เจอรานิออลมีคุณสมบัติเป็นสารไล่ยุงUF entomologist develops safe, effective alternative to DEET insect repellents , Univ. of Florida, 1999 แต่ดึงดูดผึ้ง เนื่องจากเป็นส่วนประกอบหนึ่งในฟีโรโมนนาโซนอฟที่ผึ้งหลั่งออกมาเพื่อใช้หาทางเข้ารังหรือระบุตำแหน่งของดอกไม้ที่มีน้ำหวานให้ผึ้งตัวอื่นรับรู้

ระบบข้อมูลวัตถุอันตรายในสถานที่ปฏิบัติงาน (Workplace Hazardous Materials Information System หรือ WHMIS) จัดเจอรานิออลอยู่ในกลุ่ม D2B (สารพิษก่อให้เกิดผลกระทบอื่น ๆ) เนื่องจากเจอรานิออลก่อให้เกิดการระคายเคืองต่อดวงตาและผิวหนัง
# รายชื่อบุคคลจากมหาวิทยาลัยเทคโนโลยีพระจอมเกล้าธนบุรี
บุคคลที่มีชื่อเสียงที่เกี่ยวข้องกับ มหาวิทยาลัยเทคโนโลยีพระจอมเกล้าธนบุรี 

 บุคลากร 
 ดร.พิเชฐ ดุรงคเวโรจน์ (อาจารย์เก่า) อดีตรัฐมนตรีว่าการกระทรวงดิจิทัลเพื่อเศรษฐกิจและสังคม และ อดีตรัฐมนตรีว่าการกระทรวงวิทยาศาสตร์และเทคโนโลยี
 ดร.กฤษณพงศ์ กีรติกร (อาจารย์เก่า) อดีตรัฐมนตรีช่วยว่าการกระทรวงศึกษาธิการ และ อดีตเลขาธิการสำนักงานคณะกรรมการการอุดมศึกษา
 รศ.ดร.ศักรินทร์ ภูมิรัตน (อาจารย์เก่า) อดีตผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ และ อดีตผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ
 ศ.ดร.สวัสดิ์ ตันตระรัตน์ (อาจารย์เก่า) อดีตผู้อำนวยการสำนักงานกองทุนสนับสนุนการวิจัย และ ราชบัณฑิต
 ศ.ดร.ปรีดา วิบูลย์สวัสดิ์ (อาจารย์เก่า) ราชบัณฑิต
 ศ.สวาสดิ์ ไชยคุณา (อาจารย์เก่า) อดีตอธิการบดีวิทยาลัยเทคโนโลยีและอาชีวศึกษา (มหาวิทยาลัยเทคโนโลยีราชมงคล) คนแรก

 คณะวิศวกรรมศาสตร์ 
 เทอดพงษ์ ไชยนันทน์ (ศิษย์เก่า) อดีตรัฐมนตรีประจำสำนักนายกรัฐมนตรี และอดีตรัฐมนตรีว่าการกระทรวงสาธารณสุข
 รศ.ดร.บุญมาก ศิริเนาวกุล (ศิษย์เก่า) อดีตสมาชิกสภาผู้แทนราษฎรจังหวัดราชบุรี
 รศ.ดร.ชิต  เหล่าวัฒนา (ศิษย์เก่า) และ (บุคลากร) นายกสมาคมวิชาการหุ่นยนต์แห่งประเทศไทย คนแรก
 รศ.ดร.อิสสรีย์ หรรษาจรูญโรจน์ (ศิษย์เก่า) อดีตอธิการบดีมหาวิทยาลัยเทคโนโลยีราชมงคลรัตนโกสินทร์
 ศ.ดร.สมชาย วงศ์วิเศษ (ศิษย์เก่า) และ (บุคลากร) ราชบัณฑิต สำนักวิทยาศาสตร์ ราชบัณฑิตยสภา

 คณะวิทยาศาสตร์                        

 เรืองวิทย์ ลิกค์ (ศิษย์เก่า) อดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงอุตสาหกรรม
 ศ.ดร.กำพล ปัญญาโกเมศ (ศิษย์เก่า) อดีตอธิการบดีสถาบันบัณฑิตพัฒนบริหารศาสตร์

 คณะสถาปัตยกรรมศาสตร์และการออกแบบ 
 ศิริศิลป์ โชติวิจิตร (กวาง AB Normal) (ศิษย์เก่า) นักร้อง

 คณะเทคโนโลยีสารสนเทศ 
 ธิดา ธัญญประเสริฐกุล (ศิษย์เก่า) นักแปล

 คณะครุศาสตร์อุตสาหกรรมและเทคโนโลยี 
 ผศ.ดร.สืบพงษ์ ปราบใหญ่ (ศิษย์เก่า) อดีตอธิการบดีมหาวิทยาลัยรามคำแหง
# ไทยลีกดิวิชัน 1 ฤดูกาล 2541
ไทยลีกดิวิชัน 1 ฤดูกาล 2541 เป็นการแข่งขันฟุตบอลลีกระดับสอง ของไทย โดยมี 10 สโมสรเข้าร่วมการแข่งขัน โดยเริ่มต้นทำการแข่งขันตั้งแต่วันที่ 28 กันยายน - 27 พฤศจิกายน พ.ศ. 2541 โดยการแข่งขันอยู่ภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ 

สโมสรที่เข้าร่วมการแข่งขัน

 ราชนาวี (ตกชั้นมาจาก ไทยแลนด์ลีก 2540)
 ตำรวจ (ตกชั้นมาจาก ไทยแลนด์ลีก 2540)
 พนักงานยาสูบ
 อัสสัมชัญ ศรีราชา-สันนิบาตฯ สมุทรปราการ
 ธนาคารกรุงเทพฯ พาณิชย์การ
 ธนาคารเพื่อการเกษตรฯ
 ทรัพย์สินส่วนพระมหากษัตริย์
 ระยอง-ราชพฤกษ์
 ราชวิถี
 ธนาคารทหารไทย (เลื่อนชั้นมาจาก ถ้วยพระราชทานประเภท ข. 2540)

 ตารางคะแนนเมื่อสิ้นสุดฤดูกาล 

 อันดับ ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม  1  ธนาคารกรุงเทพฯ พาณิชย์การ (C, P)  18  12  3  3  25  15  +10  39  2  อัสสัมชัญ ศรีราชา-สันนิบาตฯ สมุทรปราการ  18  11  4  3  36  19  +17  37 3  ราชนาวี  18  10  6  2  38  9  +29  37  4  ตำรวจ  18  9  6  3  28  10  +18  33 5  ธนาคารทหารไทย  18  8  5  5  32  20  +12  29  6  ธนาคารเพื่อการเกษตรฯ  18  6  6  6  26  28  -2  24  7  พนักงานยาสูบ  18  5  5  8  26  28  -2  20  8  ทรัพย์สินส่วนพระมหากษัตริย์  18  4  2  11  12  27  -15  15 9  ระยอง-ราชพฤกษ์ (R)  18  4  2  12  24  47  -23  14  10  ราชวิถี (R)  18  1  3  16  7  53  -46  3 

 กฎการจัดอันดับ: 1st คะแนน; 2nd สถิติการพบกัน; 3rd ผลต่างประตูได้เสีย; 4th จำนวนประตูได้
 ราชวิถี ถูกหัก 3 คะแนน เนื่องจากไม่ไปลงทำการแข่งขันในเกมนัดสุดท้ายฟุตบอลสยาม รายสัปดาห์ 23-29 พฤศจิกายน พ.ศ. 2541

 เลื่อนชั้นสู่ ไทยลีก โดยอัตโนมัติ เพลย์ออฟ เลื่อนชั้น/ตกชั้น ไทยลีก เพลย์ออฟ เลื่อนชั้น/ตกชั้น ถ้วยพระราชทาน ข. ตกชั้นสู่ ถ้วยพระราชทาน ข.

 รอบเพลย์ออฟ ขึ้นชั้น/ตกชั้น 

ทีมอันดับที่ 9 ต้องเล่น เพลย์ออฟ ขึ้นชั้น/ตกชั้น กับทีมรองชนะเลิศ ถ้วยพระราชทาน ข. โดยเป็นการแข่งขันแบบนัดเดียวรู้ผล โดยสรุปผล เป็น เซ็นทรัล ได้เลื่อนชั้นใน ไทยลีกดิวิชัน 1 และ ระยอง-ราชพฤกษ์ ตกชั้นไปเล่นใน ถ้วยพระราชทาน ข. https://www.facebook.com/258892747845070/photos/a.258896921177986.1073741828.258892747845070/312796039121407/?type=3&theater โหมโรงก่อนศึกดวลเพลย์ออฟ - สยามกีฬา (โพสต์ลงโดย เพจของ สโมสรฟุตบอลการไฟฟ้าส่วนภูมิภาค PEA FC) 

 ผู้ทำประตูสูงสุด 
17 ประตู
 ปุณณรัตน์ จงรักษ์ - (ระยอง-ราชพฤกษ์)
13 ประตู
 ศราวุธ ปานประสิทธิ์ - (ราชนาวี)
11 ประตู
 พนมกร ยอดอ่อน - (ธนาคารทหารไทย)
9 ประตู
 ธเนศ บุญลาภ - (ธนาคารกรุงเทพฯ พาณิชย์การ)
 ขวัญชัย เฟื่องประกอบ - (ราชนาวี)
# ฮ่องกงพรีเมียร์ลีก
ฮ่องกงพรีเมียร์ลีก  เป็นลีกฟุตบอลสูงสุดของฮ่องกง ก่อตั้งในปี ค.ศ. 2014

สโมสรที่เข้าร่วมฮ่องกงพรีเมียร์ลีก (ฤดูกาล 2021–22)
สโมสรก่อตั้งอันดับในฤดูกาลที่แล้ว คิตฉี 1931 1 อีสเทิร์น 1932 2 Lee Man 2017 3 Southern 2002 5Rangers 1958 6Resources Capital 1982 7HKFC 1886 ชนะเลิศจากดิวิชัน 1 HK U23 2021 N/A
สีชมพู หมายถึง สโมสรที่ได้รับการเลื่อนชั้น/ก่อตั้งใหม่เข้าสู่ลีกในปีนี้

ทำเนียบสโมสรชนะเลิศ
{|
|-
|valign="top" |
 No. ฤดูกาล ทีมชนะเลิศ 1  2014–15  คิตฉี 2  2015–16  อีสเทิร์น 3  2016–17  คิตฉี 4  2017–18  คิตฉี 5  2018–19  ต่ายโปว 6  2019–20  คิตฉี 7  2020–21  คิตฉี 8  2021–22 ยกเลิกการแข่งขันเนื่องจาก การแพร่ของ COVID-19 pandemic ในฮ่องกง 9  2022–23  คิตฉี
# สารวีเอ็กซ์
สารวีเอกซ์ (VX ย่อมาจาก venomous agent X) เป็นสารพิษอันตรายทำลายประสาท ถูกจัดอยู่ในกลุ่มออกาโนฟอสเฟต ถ้าอยู่ในรูปของสารบริสุทธิ์จะไม่มีสี แต่ถ้าอยู่ในรูปของสารที่ไม่บริสุทธิ์จะมีสีน้ำตาล สารชนิดนี้ไม่มีกลิ่นและรส นอกจากนี้ยังไม่ระเหย สามารถแพร่กระจายอยู่ในสภาพแวดล้อมได้เป็นเวลานาน จึงมักถูกนำไปใช้เป็นอาวุธเคมีซึ่งเป็นอันตรายทำให้เสียชีวิตได้ 

 ประวัติการใช้สารวีเอ็กซ์ 
สารวีเอ็กซ์ถูกค้นพบขึ้นครั้งแรกในประเทศอังกฤษเมื่อปี ค.ศ. 1950 โดยนักเคมีที่มีชื่อว่ารานาจิ กอช หลังจากนั้นในปี ค.ศ.1955 สารนี้ได้ถูกนำไปศึกษาเพิ่มเติมเพื่อนำไปใช้ในการทำอาวุธสังหาร และในปี ค.ศ. 1961 สหรัฐอเมริกาได้ผลิตสารชนิดนี้ออกมาเป็นจำนวนมาก แล้วนำไปเก็บไว้ที่คลังอาวุธเพื่อใช้ในยามสงคราม นอกจากนี้ยังมีประเทศอิรักที่ผลิตสารชนิดนี้ออกมาเป็นจำนวนมากกว่า 5,000 ตัน สารวีเอ็กซ์เคยถูกนำไปใช้โจมตีชาวเคิร์ด และใช้ในสงครามอิรัก-อิหร่าน ในปี 1988 อีกด้วย

วันที่ 13 กุมภาพันธ์ ค.ศ. 2017 คิม จองนัม ผู้ซึ่งเป็นพี่ชายของคิม จองอึน ผู้นำเกาหลีเหนือ เสียชีวิตจากการถูกสังหารด้วยสารพิษชนิดนี้ในประเทศมาเลเซีย จากการตรวจสอบ พบสารวีเอ็กซ์บนใบหน้าของคิมจองนัม ผู้ต้องสงสัยว่าจะเป็นผู้สังหารคือผู้หญิงชาวเวียดนาม ซึ่งผู้หญิงคนนี้ก็เกิดอาการที่ได้รับสารวีเอ็กซ์เช่นกัน แม้จะใส่ถุงมือป้องกันแต่สารวีเอ็กซ์ก็ยังสามารถแทรกซึมเข้าสู่ผิวหนังได้

 สมบัติทางกายภาพของสารวีเอกซ์ 
สารวีเอกซ์มีน้ำหนักโมเลกุลเท่ากับ 267.368  เป็นของเหลวที่ไม่มีสี ความหนาแน่นใกล้เคียงกับน้ำคือ 1.0083 g cm−3 มีลักษณะคล้ายน้ำมันเครื่องเพราะมีความเหนียวสูงและระเหยยาก ถูกจัดว่าเป็นสารพิษทำลายประสาทที่มีการระเหยยากที่สุด มีลักษณะเป็นไฮโดรโฟบิกคือเป็นสารที่ไม่ละลายน้ำ นอกจากนี้สารดังกล่าวสามารถคงอยู่ได้หลายวันหากอยู่ในอุณหภูมิปกติและอยู่ได้หลายเดือนหากอยู่ในอุณภูมิที่ต่ำ สารวีเอกซ์อยู่ได้ทั้งในรูปของเหลวและก๊าซหากอยู่ในที่ที่มีอุณหภูมิสูง

 สารวีเอ็กซ์ในร่างกาย 

 อาการ 
สารดังกล่าวสามารถเข้าสู่ร่างกายได้ทั้งการหายใจ การย่อยอาหาร การแทรกซึมผ่านผิวหนัง และการผ่านเข้าสู่ดวงตา ฉะนั้นเมื่อร่างกายได้สัมผัสกับสารชนิดนี้ในปริมาณที่เป็นอันตราย (ประมาณ 5-10 มิลลิกรัม) แล้วระบบเอนไซม์ของร่ายกายจะถูกรบกวน ไม่สามารถทำงานได้อย่างปกติ ก่อให้เกิดอาการชัก หายใจไม่ออก ร่างกายเป็นอัมพาตและระบบหายใจล้มเหลวในที่สุด แต่ถ้าหากได้รับในปริมาณที่น้อยกว่า 5 มิลลิกรัมจะเกิดอาการหลากหลาย เช่น น้ำลายฟูมปาก ท้องเสีย คลื่นไส้ หรือหัวใจเต้นเร็วผิดปกติ 

 วิธีการปฐมพยาบาลเบื้องต้น 
 การสูดดม: หากเกิดการสูดดมสายชนิดนี้เข้าไปต้องกลั้นหายใจจนกระทั่งได้รับอุปกรณ์ป้องกันการหายใจ (respiratory protective mask) หากรู้สึกหายใจลำบากให้ใช้การบำบัดด้วยออกซิเจน (oxygen administer) และไปรีบพบแพทย์โดนทันที
 การผ่านเข้าสู่ดวงตา: ล้างดวงตาเป็นระยะเวลาต่อเนื่องประมาณ 10-15 นาที หลังจากนั้นต้องใช้อุปกรณ์ป้องกันการหายใจ (respiratory protective mask) และรีบไปพบแพทย์โดยทันที
 สัมผัสกับผิวหนัง: สวมอุปกรณ์ป้องกันการหายใจ (respiratory protective mask) ถอดเสื้อผ้าที่ได้รับสารปนเปื้อนออกทันที หลังจากนั้นรีบล้างผิวหนังส่วนที่โดนสารด้วยสบู่กับน้ำ และรีบไปพบแพทย์โดยทันที
 การกลืนกิน: ห้ามพยายามอาเจียนโดยเด็ดขาด ต้องไปพบแพทย์ให้เร็วที่สุด
 อ้างอิง
# ภาวะน้ำตาลในเลือดสูง
ภาวะน้ำตาลสูงในเลือด หรือภาวะกลูโคสสูงในเลือด  หมายถึง ภาวะที่ระดับน้ำตาลในเลือดสูงกว่า 11.1 มิลลิโมลต่อลิตร (200 มิลลิกรัมต่อเดซิลิตร) แต่มักไม่ปรากฏอาการจนค่าสูงกว่า 15–20 มิลลิโมลต่อลิตร (~250–300 มิลลิกรัมต่อเดซิลิตร) ผู้รับการทดลองที่มีพิสัยต้องกันระหว่าง ~5.6 ถึง ~7 มิลลิโมลต่อเดซิลิตร (100–126 มิลลิกรัมต่อเดซิลิตร) ตามแนวทางของสมาคมเบาหวานอเมริกา ถือว่ามีภาวะน้ำตาลสูงในเลือดเล็กน้อย ส่วนหากมีค่าสูงกว่า 7 มิลลิโมลต่อเดซิลิตร (126 มิลลิกรัมต่อเดซิลิตร) โดยทั่วไปถือว่าเป็นเบาหวาน สำหรับเบาหวาน ระดับน้ำตาลที่ถือว่ามีภาวะน้ำตาลสูงเกินไปในเลือดแตกต่างกันได้ตามบุคคล ส่วนใหญ่เนื่องจากขีดแบ่งกลูโคสของไต และความทนทานต่อกลูโคสโดยรวม แต่โดยเฉลี่ย ระดับเรื้อรังสูงกว่า 10–12 มิลลิโมลต่อลิตร (180–216 มิลลิกรัมต่อเดซิลิตร) จะก่อให้เกิดความเสียหายต่ออวัยวะที่สังเกตได้ตามเวลา
# บาสเกตบอลหญิงชิงแชมป์โลกรุ่นอายุไม่เกิน 19 ปี
การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี (เดิมชื่อว่า บาสเกตบอลชิงแชมป์โลกรุ่นอายุไม่เกิน 19 ปี สำหรับหญิง) เป็นการแข่งขันบาสเกตบอลของเยาวชนหญิงอายุไม่เกิน 19 ปี ภายใต้การควบคุมของสหพันธ์การแข่งขันบาสเกตบอลนานาชาติ.

 การแข่งขัน 
 ปี เจ้าภาพ  ชิงชนะเลิศ  ชิงเหรียญทองแดง ชนะเลิศ ผลการแข่งขัน รองชนะเลิศ อันดับที่ 3 Score อันดับที่ 4 1985รายละเอียด โคโรราโด สปริงส์  80–75
| 
| 
| 86–63  1989รายละเอียด บิลบาล  109–93
| 
| 
| 69–61  1993รายละเอียด โซล  72–54
| 
| 
| 74–53  1997รายละเอียด นาตาล  78–74
| 
| 
| 45–40  2001รายละเอียด Brno  82–80
| 
| 
| 77–72  2005รายละเอียด Nabeul / Tunis  97–76
| 
| 
| 78–61  2007Details บราติสลาวา  99–57
| 
| 
| 52–50  2009รายละเอียด กรุงเทพ  87–71   58–51  2011รายละเอียด  Puerto Montt / Puerto Varas  69–46   70–67  2013รายละเอียด  <small> Klaipėda / ปาเนียเวจีส  61–28   73–68  2015Details เชคอฟ / วิตโนเย  78–70   69–62  2017Details  Udine / Cividale del Friuli   86–82   67–60  2019Details  กรุงเทพมหานคร  74–70   58–52  2021Details  เดเบรเซน

 เหรียญรางวัล 
 1    7  1  1  9 2   †  2  0  0  2 3     1  3  0  4 4    1  1  3  5 5    1  0  0  1 6    0  2  0  2 7   †  0  1  1  2 8    0  1  0  1  †  0  1  0  1   0  1  0  1   0  1  0  1 12    0  0  1  1   0  0  1  1   0  0  1  1   0  0  1  1   0  0  1  1   0  0  1  1   0  0  1  1Total  12  12  12  36

† Defunct states

 รางวัลสำคัญ 
Most recent award winners (2017)

AwardWinnerPositionTeam ผู้เล่นทรงคุณค่าMaria Vadeeva Center   All-Tournament TeamTyasha Harris Guard  Chennedy Carter Guard  Raisa Musina Forward  Laeticia Amihere Forward  Maria Vadeeva Center  

 ประเทศที่เข้าร่วมการแข่งขัน 
 ประเทศ 1985 1989 1993 1997 2001 2005 2007 2009 2011 2013 2015 2017 Total      9th    14th  3rd  13th  14th  15th   6   6th  3rd  1st  2nd  4th  7th  5th  5th  4th  3rd  3rd  6th 12                6th   1    8th  5th  4th  7th   10th  9th  3rd  6th  10th    9    11th  9th           2   8th      9th  9th  4th  5th  7th  8th  3rd  8   4th  9th  11th  7th  9th  3rd  11th  11th  9th  5th  7th  5th  12          12th     1     12th       11th   14th   3   9th  10th   11th  6th         4      6th  1st   7th  10th      4    4th            1    12th  10th    11th        3           15th   16th  16th  3     6th   5th    7th  6th  2nd  5th  5th  7        8th       9th  2           10th   11th  2         16th       1     8th  12th  11th   13th  12th  7th  8th  DQ  4th  8              10th  1       8th   12th  8th  12th    4      10th  12th   15th  14th    15th  12th  13th  7                 12th  1             10th  9th   2           16th     1     3rd   10th         2        10th       14th  2     2nd  5th  2nd  4th   6th  8th  9th  2nd  1st  9   10th          16th    2         3rd    11th  11th   3        2nd        1      3rd    6th       2           14th     1   1st  1st            2   2nd  6th  4th    6th  8th  13th   13th  13th  15th  9   7th 5th   8th   5th  4th  2nd  2nd  4th  4th  8th  10         2nd       1         16th      1       12th   15th      2  5th  7th  7th  1st  3rd  1st  1st  1st  1st  1st  1st  2nd  12   3rd  2nd            2 Total (39)  10  12  12  12  12  12  16  16  16  16  16  16
# คณะเทคโนโลยีการจัดการ มหาวิทยาลัยเทคโนโลยีราชมงคลอีสาน
คณะเทคโนโลยีการจัดการ มหาวิทยาลัยเทคโนโลยีราชมงคลอีสาน  เป็น1ใน2 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตสุรินทร์ เดิมเกิดจากคณะวิชา เศรษฐศาสตร์และบริหารธุรกิจเกษตร คณะวิชาศึกษาทั่วไป และภาควิชาเกษตรศึกษาข้อมูลความเป็นมาคณะเทคโนโลยีการจัดการ มหาวิทยาลัยเทคโนโลยีราชมงคลอีสาน

 หลักสูตร 
 คณะเทคโนโลยีการจัดการ มหาวิทยาลัยเทคโนโลยีราชมงคลอีสาน ระดับประกาศนียบัตรวิชาชีพชั้นสูง ระดับปริญญาตรี ระดับปริญญาโท ระดับปริญญาเอกกลุ่มวิทยาศาสตร์ (ปวส.)
สาขาวิชาคอมพิวเตอร์ธุรกิจ
กลุ่มบริหารธุรกิจ และกฏหมาย (ปวส.)
สาขาวิชาการการบัญชี	 	 	 	 	 	
สาขาวิชาการจัดการหลักสูตรบริหารธุรกิจบัณฑิต (บธ.บ.)
สาขาวิชาการจัดการ
สาขาวิชาการจัดการท่องเที่ยวและการโรงแรม
สาขาวิชาการตลาด
 สาขาวิชาระบบสารสนเทศ
หลักสูตรบัญชีบัณฑิต (บช.บ.)
การบัญชี 
หลักสูตรเทคโนโลยีบัณฑิต (ทล.บ.)
สาขาวิชาเทคโนโลยีมัลติมีเดีย

  แหล่งข้อมูลอื่น 
  เว็บไซต์อย่างเป็นทางการของมหาวิทยาลัยเทคโนโลยีราชมงคลอีสาน วิทยาเขตสุรินทร์  
 เว๊บไซต์คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์
# คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน
คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน  เป็น1ใน2 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตสุรินทร์ พัฒนามาจากโรงเรียนประถมกสิกรรม   ที่เปิดสอนวิชาชีพทางการเกษตร  ตั้งขึ้นเมื่อปี พ.ศ. 2470  ชื่อ "โรงเรียนศรีสุรินทร์กสิกรรม"  เป็นโรงเรียนประเภทวิสามัญกสิกรรม   สังกัดกรมวิสามัญ  เปิดสอนที่ระดับประถมสามัญคือ อยู่ในเกณฑ์บังคับเรียน  (ประถม 1-3)  และประถมวิสามัญ  (4-6)  รวมเรียกว่าประถมบริบูรณ์  เปิดรับนักเรียนเมื่อวันที่ 13 มิถุนายน พ.ศ. 2473ข้อมูลความเป็นมาคณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน

 หลักสูตร 
 คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน ระดับประกาศนียบัตรวิชาชีพชั้นสูง ระดับปริญญาตรี ระดับปริญญาโท ระดับปริญญาเอกกลุ่มวิทยาศาสตร์ (ปวส.)
สาขาวิชาเทคนิคคอมพิวเตอร์
กลุ่มวิศวกรรม (ปวส.)
สาขาวิชาช่างยนต์	 	 	 	 	
สาขาวิชาเทคโนโลยีเครื่องจักรกลเกษตร	 	 	 	 	
สาขาวิชาไฟฟ้า	 	 	 	 	
สาขาวิชาเทคโนโลยีการอาหาร
กลุ่มเกษตรศาสตร์ (ปวส.)
สาขาวิชาประมง	 	 	 	 	
สาขาวิชาสัตวศาสตร์	 	 	 	 	
สาขาวิชาพืชศาสตร์	 	 	 	 	
สาขาวิชาเทคโนโลยีอุตสาหกรรมเกษตรหลักสูตรครุศาสตร์อุตสาหกรรมบัณฑิต (ค.อ.บ.)
สาขาวิชาวิศวกรรมคอมพิวเตอร์ (5 ปี)
สาขาวิชาเทคโนโลยีคอมพิวเตอร์ (4 ปี)

หลักสูตรอุตสาหกรรมศาสตรบัณฑิต (อส.บ.)
สาขาวิชาเทคโนโลยีไฟฟ้า
สาขาวิชาเทคโนโลยีเครื่องกล

หลักสูตรวิศวกรรมศาสตรบัณฑิต (วศ.บ.)
สาขาวิชาวิศวกรรมเครื่องกล

หลักสูตรวิทยาศาสตรบัณฑิต (วท.บ.)
สาขาวิชาพืชศาสตร์
สาขาวิชาสัตวศาสตร์
สาขาวิชาประมง
สาขาวิชาวิทยาศาสตร์และเทคโนโลยีการอาหาร
สาขาวิชาวิทยาการคอมพิวเตอร์
สาขาวิชาเคมี
สาขาวิชาเครื่องจักรกลเกษตร
สาขาวิชาเทคโนโลยีชีวภาพ
สาขาวิชาเทคโนโลยีภูมิทัศน์

หลักสูตรเทคโนโลยีบัณฑิต (ทล.บ.)
สาขาวิชาสิ่งทอและการออกแบบหลักสูตรวิทยาศาสตรมมหาบัณฑิต (วท.ม.)
สาขาวิชาเทคโนโลยีการเกษตร

  แหล่งข้อมูลอื่น 
  เว็บไซต์อย่างเป็นทางการของมหาวิทยาลัยเทคโนโลยีราชมงคลอีสาน วิทยาเขตสุรินทร์  
 เว๊บไซต์คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน วิทยาเขตสุรินทร์
# ชาลส์ อาร์มสตรอง-โจนส์, ไวเคานต์ลินลีย์
ชาลส์ อาร์มสตรอง-โจนส์, ไวเคานต์ลินลีย์  เป็นโอรสในเดวิด อาร์มสตรอง-โจนส์, ไวเคานต์ลินลีย์ และเซเรนา อาร์มสตรอง-โจนส์, ไวเคาน์เตสลินลีย์ โดยเขาเป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน โดยชื่อ ชาลส์ ของเขาได้มาจากเจ้าชายชาลส์ เจ้าชายแห่งเวลส์ พระญาติของเขา ส่วนชื่อที่ 2 แพทริค ได้มาจากนักบุญไอร์แลนด์ และชื่อที่ 3 ไอเนียโก ได้มาจากสถาปนิกชาวอังกฤษ โดยแรกเกิดเขามีชื่อว่า เดอะฮอลเรอโนเบิล ชาลส์ อาร์มสตรอง-โจนส์ ก่อนที่จะได้รับการสถาปนาเป็นไวเคานต์ลินลีย์หลังจากที่ปู่ของเขาเสียชีวิต เขามีน้องสาว 1 คน คือ เลดีมาร์การีตา อาร์มสตรอง-โจนส์
# อาหารเบาหวาน
อาหารเบาหวาน  เป็นแบบรูปอาหารซึ่งผู้ป่วยเบาหวานหรือมีภาวะน้ำตาลสูงในเลือดใช้จัดการโรคเบาหวาน

ไม่มีแบบรูปอาหารเดี่ยวที่ดีที่สุดสำหรับผู้ป่วยเบาหวานทุกชนิดทุกคน สำหรับผู้ป่วยน้ำหนักเกินและโรคอ้วนที่มีเบาหวานชนิดที่ 2 อาหารลดน้ำหนักทุกชนิดที่บุคคลยึดถือและสามารถทำให้น้ำหนักลดได้ถือว่าได้ผล เนื่องจากคาร์โบไฮเดรตเป็นสารอาหารหลักซึ่งเพิ่มระดับน้ำตาลในเลือดอย่างสำคัญ การถกเถียงใหญ่สุดคือคาร์โบไฺฮเดรตในอาหารควรมีปริมาณเท่าใด ทังนี้ เนื่องจากแม้การลดการบริโภคคาร์โบไฮเดรตจะนำให้ระดับน้ำตาลในเลือดลดลง แต่จะขัดกับมุมมองซึ่งเป็นที่ยอมรับเดิมว่าคาร์โบไฮเดรตควรเป็นแหล่งแคลอรีหลัก โดยทั่วไปมีการแนะนำสัดส่วนแคลอรีที่ได้รับจากคาร์โบไฮเดรตอยู่ในพิสัยระหว่าง 20% ถึง 45%http://diabetes.diabetesjournals.org/content/53/9/2375.full แต่การแนะนำสามารถแตกต่างกันได้ตั้งแต่ 16% ถึง 75%

การแนะนำที่มีการตกลงกันมากที่สุดคือ อาหารควรมีน้ำตาลต่ำและคาร์โบไฮเดรตเชิงซ้อน ขณะที่มีใยอาหารสูง โดยเฉพาะอย่างยิ่งใยอาหารที่ละลายน้ำได้ เช่นเดียวกัน ผู้ป่วยเบาหวานควรได้รับการส่งเสริมให้ลดการบริโภคคาร์โบไฮเดรตที่มีค่าดัชนีน้ำตาล (GI) แม้การแนะนำนี้ยังเป็นที่ถกเถียงกันJohn McDougall Glycemic Index – Not Ready for Prime Time, The McDougall Newsletter, July 2006.
# มาริอา โฆเซ โลรา
มาริอา โฆเซ โลรา โลไอซา (เกิด 15 สิงหาคม พ.ศ. 2533) เป็นนางแบบและนางงามชาวเปรู ได้รับคัดเลือกจากองค์กรมิสเปรูเป็นตัวแทนประเทศเปรูในการประกวดมิสแกรนด์อินเตอร์เนชันแนล 2017 ณ ประเทศเวียดนาม โดยเธอเป็นผู้ชนะเลิศคนที่ 5 ของการประกวดมิสแกรนด์อินเตอร์เนชันแนล

 การประกวด 

 มิสเปรู 2017 
องค์กรมิสเปรูต้องจัดงานการคัดเลือกพิเศษมาแทน เพื่อคัดเลือกตัวแทนเปรูในการประกวดมิสแกรนด์อินเตอร์เนชันแนล

 มิสแกรนด์เปรู 2017 
ในปี ค.ศ. 2017 เนื่องจากมิสเปรู ได้จัดการประกวดหลังจากมิสแกรนด์อินเตอร์เนชันแนล ทำให้องค์กรมิสเปรูต้องจัดงานการคัดเลือกพิเศษมาแทน เพื่อคัดเลือกตัวแทนเปรูในการประกวดมิสแกรนด์อินเตอร์เนชันแนล ณ ประเทศเวียดนาม มาริอาได้เข้าการประกวดการคัดเลือกมิสแกรนด์เปรู 2016 และเธอได้รับการคัดเลือกจากองค์กรมิสเป็นเปรู เป็นตัวแทนประเทศเปรูไปประกวดเวที มิสแกรนด์อินเตอร์เนชันแนล 2017 ณ ประเทศเวียดนาม

 มิสแกรนด์อินเตอร์เนชันแนล  2017  
มาริอาเป็นตัวแทนของเปรู ในประกวดมิสแกรนด์อินเตอร์เนชันแนล 2017 ที่เกาะฟู้โกว๊ก  ประเทศเวียดนาม วันที่ 25  ตุลาคม ค.ศ. 2017 เธอสามารถคว้าตำแหน่งมิสแกรนด์อินเตอร์เนชันแนล 2017 มาครองได้สำเร็จ โดยมีสาวงามจากเวเนซุเอลา ฟิลิปปินส์ ปวยร์โตรีโก และเช็กเกียเป็นรองชนะเลิศตามลำดับ โดยเธอเป็นผู้เข้าประกวดคนแรกจากประเทศเปรูที่สามารถชนะในการการประกวด หลังจากรับตำแหน่ง มาริอาต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่าง ๆ ได้แก่ เวียดนาม, ไทย, จีน, อินโดนีเซีย, เปรู, เวเนซุเอลา, โคลอมเบีย และพม่า

การปฏิบัติหน้าที่ต่างประเทศ (ในขณะดำรงตำแหน่ง)
  – ประเทศเจ้าภาพมิสแกรนด์อินเตอร์เนชันแนล 2017
  – ประเทศที่ตั้งองค์กรมิสแกรนด์อินเตอร์เนชันแนล
  – เดินทางไปกวางโจว เพื่อร่วมงานประกวด มิสแกรนด์จีน 2018 ระหว่างวันที่ 7–10 ธันวาคม 2017 

  – ประเทศบ้านเกิดของมาริอา โฆเซ โลรา และร่วมงานแต่งตั้งตำแหน่งให้กับ แอนเดรีย โมเบิร์ก มิสแกรนด์เปรู 2018  และทำกิจกรรมการกุศล  ระหว่างวันที่ 3-6 กุมภาพันธ์ 2018 
  – เดินทางไปการากัส เพื่อร่วมงานแต่งตั้งตำแหน่งให้กับ บิลิแอนนิส อัลวาเรซ มิสแกรนด์เวเนซุเอลา 2018 ระหว่างวันที่ 6-9 กุมภาพันธ์ 2018 
  – เดินทางไปโบโกตา เพื่อร่วมงานประกวด มิสแกรนด์โคลอมเบีย 2018 และมอบมงกุฎให้กับ เจเนซิส ควินเตโร ระหว่างวันที่ 9-12 กุมภาพันธ์ 2018
  – เดินทางไป ย่างกุ้ง เพื่อแถลงข่าวในการเป็นเจ้าภาพ มิสแกรนด์อินเตอร์เนชันแนล 2018 ระหว่างวันที่ 24-26 พฤษภาคม 2018 โดยวันแถลงข่าวถูกจัดในวันที่ 25 พฤษภาคม 2018 เวลา 14.00 ที่โรงแรมเซโดน่า 

การปฏิบัติหน้าที่ต่างประเทศ (ภายหลังดำรงตำแหน่ง)
  - ร่วมงานรอบตัดสิน Miss Grand Ecuador 2023
 - ร่วมงานรอบตัดสิน Miss Grand Honduras 2024 ในวันที่ 16 กันยายน 2023
การปฏิบัติหน้าที่ที่เกี่ยวข้องกับการรณรงค์ขององค์กร
  – เดินทางไปlink=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Yala_prov_TH.gif|22x22px ยะลา ในระหว่างวันที่ 11-12 มีนาคม 2018 โดยทำกิจกรรมเยี่ยมเจ้าหน้าที่ในการปฏิบัติงานในสามจังหวัดชายแดนใต้ที่โรงพยาบาลศูนย์ยะลา, ผู้ป่วยที่เป็นเหยื่อจากเหตุการณ์ไม่สงบ และศูนย์การศึกษาพิเศษเขตการศึกษา 2 โดยกิจกรรมเหล่านี้เป็นการเสริมสร้างกำลังใจเด็กพิเศษที่บกพร่องทางด้านร่างกาย และทหารในชายแดนใต้